R E P U B L I K A H R V A T S K A

ŽUPANIJA OSJEČKO-BARANJSKA

OSNOVNA ŠKOLA MILKA CEPELIĆA

VUKA

KLASA:112-03/20-04/01

URBROJ: 2158/34-01-19-1

Na temelju članka 107. Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 16/12., 86/12., 126/12., 94/13., 152/14., 07/17. i 68/18.), te članka 5. Pravilnika o načinu i postupku zapošljavanja u Osnovnoj školi Milka Cepelića, Vuka, ravnatelj Osnovne škole Milka Cepelića, Vuka, dana 13. studenog 2020. godine raspisuje

**N A T J E Č A J**

za popunu radnih mjesta

**1. Učitelj/ica hrvatskog jezika,** 1 izvršitelj/ica na neodređenom nepuno radno vrijeme – 5 sati redovne nastave

tjedno

Mjesto rada: Matična škola u Vuki.

UVJETI ZA ZASNIVANJE RADNOG ODNOSA:

Uz opće uvjete za zasnivanje radnog odnosa, sukladno općim propisima o radu, kandidati moraju ispunjavati i posebne uvjete:

- poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada i

- odgovarajuća vrsta i razina obrazovanja sukladno odredbama Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 16/12., 86/12., 126/12., 94/13., 152/14., 07/17. i 68/18. i 98/19.) te vrsta obrazovanja za učitelja hrvatskog jezika iz članka 7. Pravilnika o odgovarajućoj vrsti obrazovanja učitelja i stručnih suradnika u osnovnoj školi („Narodne novine“ broj 6/19.).

Na natječaj se mogu prijaviti osobe oba spola sukladno odredbama Zakona o ravnopravnosti spolova.

Izrazi koji se koriste u natječaju, a imaju rodno značenje koriste se neutralno i odnose se jednako na muške i ženske osobe.

Rok za prijavu: 8 dana od dana objave natječaja na mrežnoj stranici Osnovne škole Milka Cepelića, Vuka, te mrežnoj stranici i oglasnoj ploči Hrvatskog zavoda za zapošljavanje.

Prijavu je potrebno vlastoručno potpisati.

Uz pisanu i vlastoručno potpisanu prijavu kandidati su obvezni priložiti:

- životopis

- dokaz o odgovarajućoj vrsti obrazovanja (preslike diplome/isprave o završenom studiju)

- dokaz o državljanstvu

- dokaz o evidentiranom radnom stažu ( elektronički zapis ili potvrdu o podacima evidentiranim u matičnoj

evidenciji Hrvatskog zavoda za mirovinsko osiguranje)

- dokaz nadležnog suda da se protiv kandidata ne vodi kazneni postupak za neko od kaznenih djela iz članka

106. Zakona o odgoju i obrazovanju u osnovnoj i srednjoj školi ( ne starije od dana objave natječaja).

Sukladno članku 3. stavku 4. Pravilnika o odgovarajućoj vrsti obrazovanja učitelja i stručnih suradnika u osnovnoj školi („Narodne novine“, broj 6/19.) kandidati koji su završili drugi studijski program s najmanje 55ECTS iz članka 15. točke b) ovog Pravilnika a javljaju se na natječaj za obavljanje poslova učitelja hrvatskog jezika u osnovnoj školi obvezni su priložiti uz diplomu o završenom studiju i potvrdu o ispunjenosti propisanih uvjeta koju izdaje visoko učilište na kojem su osobe završile preddiplomski i diplomski sveučilišni studij, specijalistički diplomski stručni studij ili dodiplomski sveučilišni studij.

Navedene isprave odnosno prilozi dostavljaju se u neovjerenoj preslici i ne vraćaju se kandidatu nakon završetka natječajnog postupka.

Prije sklapanja ugovora o radu odabrani kandidat dužan je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu.

Pisane prijave sa potrebnom dokumentacijom o ispunjavanju uvjeta iz natječaja dostavljaju se postom ili osobno na adresu:

OSNOVNA ŠKOLA MILKA CEPELIĆA

Milka Cepelića 1, 31403 Vuka

S naznakom „Za natječaj“

Kandidat prijavom na natječaj daje privolu Osnovnoj školi Milka Cepelića, Vuka za obradu osobnih podataka navedenih u svim dostavljenim prilozima, odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Kandidat koji ostvaruje pravo prednosti pri zapošljavanju prema posebnim zakonima dužan je u prijavi na natječaj pozvati se na to pravo, odnosno uz prijavu priložiti sve propisane dokaze prema posebnom zakonu i ima prednost u odnosu na ostale kandidate pod jednakim uvjetima.

Kandidati koji se pozivaju na pravo prednosti pri zapošljavanju u skladu sa Zakonom o hrvatskim braniteljima iz Domovinskog rata i članovima njihovih obitelji (NN 121/17. i 98/19.) uz prijavu na natječaj dužni su osim dokaza o ispunjavanju traženih uvjeta dostaviti i dokaze iz članka 103. Zakona o hrvatskim braniteljima iz Domovinskog rata i članovima njihovih obitelji (NN 121/17. i 98/19.) Poveznica na internetsku stranicu Ministarstva:

[**https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf**](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf)

Kandidat koji se poziva na prednost prilikom zapošljavanja u skladu s člankom 48.f Zakona o zaštiti civilnih i vojnih invalida rata (NN br. 33/92., 77/92., 27/93., 58/93., 2/94., 108/95., 108/96., 82/01., 103/03. i 148/13. i 98/19.) dužan je uz prijavu priložiti osim dokaza o ispunjavanju traženih uvjeta i potvrdu o statusu vojnog/civilnog invalida rata i dokaz o tome na koji je način prestao radni odnos.

Kandidat koji se poziva na prednost prilikom zapošljavanja u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (NN br. 157/13., 152/14. i 39/18. i 39/18. i 32/20.) dužan je uz prijavu na natječaj priložiti osim dokaza o ispunjavanju traženih uvjeta i dokaz o statusu osobe s invaliditetom.

Kandidat koji je stekao inozemnu obrazovnu kvalifikaciju dužan je u prijavi na natječaj priložiti rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija („Narodne novine“ broj 153/03., 198/03., 138/06., 124/09. i 45/11.) te u skladu sa Zakonom o reguliranim profesijama i priznavanju inozemnih stručnih kvalifikacija („Narodne novine“ broj 82/15.) te rješenje Ministarstva znanosti i obrazovanja o priznavanju inozemne stručne kvalifikacije radi pristupa reguliranoj profesiji.

Rok za podnošenje prijave je 8 dana od dana objave natječaja na mrežnoj stranici škole, mrežnoj stranici i oglasnoj ploči Hrvatskog zavoda za zapošljavanje.

Osoba koja ne podnese pravovremenu i potpunu prijavu ili ne ispunjava formalne uvjete iz natječaja ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Za kandidate prijavljene na natječaj koji ispunjavaju formalne uvjete natječaja, te čije su prijave pravodobne i potpune provest će se procjena prema odredbama Pravilnika o načinu i postupku zapošljavanja u Osnovnoj školi Milka Cepelića, Vuka.

Termin, mjesto i način održavanja procjene kandidata objavit će se na web stranici Škole, a kandidati se neće posebno pozivati te ukoliko se ne pojave na procjeni smatra se da su odustali od prijave na natječaj.

O rezultatima natječaja kandidati će biti obaviješteni na mrežnoj stranici Osnovne škole Milka Cepelića, Vuka u roku od 15 dana od dana donošenja odluke o izboru kandidata. Dostava svim kandidatima smatra se obavljenom istekom osam dana od dana objave na web stranici Škole.

Natječaj je objavljen dana 13. studenog 2020. godine na mrežnoj stranici Osnovne škole Milka Cepelića, Vuka, te na mrežnoj stranici i oglasnoj ploči Hrvatskog zavoda za zapošljavanje.